EkBass/fiwiki-20250220-pages-articles huggingface dataset:
Sammy McIlroy

Samuel ”Sammy” Baxter McIlroy (s. 2. elokuuta 1954 Belfast, Pohjois-Irlanti) on pohjoisirlantilainen jalkapalloilija. Pelipaikaltaan hän oli keskikenttäpelaaja. == Pelaajaura == Itä-Belfastista kotoisin oleva McIlroy oli legendaarisen Matt Busbyn viimeinen nuori hankinta Manchester Unitediin vuonna 1971. Samana vuonna hän teki liigadebyyttinsä seurassa, ollessaan vain 17-vuotias. 3–3 tasapeliin päättyneessä debyytissä ManU kohtasi Manchesterin derbyssä Manchester Cityn. McIlroy ei pystynyt heti murtautumaan avauskokoonpanon mieheksi, mutta vuoteen 1981 asti punaisissa pelannut McIlroy pelasi yhteensä 342 liigaottelua, tehden 57 maalia. Unitedissa hän oli voittamassa FA Cupia vuonna 1977 ja vuonna 1979 hänet nimettiin joukkueen kapteeniksi. Vuonna 1981 McIlroy siirtyi Stoke Cityyn, josta neljän kauden jälkeen tie vei Unitedin paikalliskilpailijan Manchester Cityn riveihin. Vain 13 liigaottelua Cityssä pelannut belfastilainen siirtyi Buryyn. Uransa hän päätti pelaaja-managerina Preston North Endissa vuonna 1991. Pohjois-Irlannin maajoukkuetta McIlroy edusti vuosien 1972 ja 1987 välillä 88 ottelussa ja teki niissä viisi maalia. Hän on vielä marraskuussa 2018 kuudenneksi eniten maaotteluita Pohjois-Irlannin paidassa pelannut mies. McIlroy kuului maajoukkueeseen, kun Pohjois-Irlanti pelasi vuosien 1982 ja 1986 maailmanmestaruuskilpailuissa. == Valmennusura == Prestonin jälkeen McIlroy siirtyi valmentamaan Northwich Victoriaa. Vuonna 1993 hän aloitti Macclesfield Townin managerina. Onnistuneiden seitsemän Macclesfield-vuosien jälkeen McIlroysta tuli vuonna 2000 Pohjois-Irlannin maajoukkueen päävalmentaja. Melkein neljä vuotta P-Irlantia valmentanut pystyi vain viiteen voittoon 28 ottelussa. Vuoden 2004 EM-karsinnoissa Pohjois-Irlanti ei tehnyt yhtään maalia ja McIlroy siirtyi Stockport Countyn manageriksi. Morecamben päävalmentajana McIlroy toimi vuosina 2006-2011. Manager Sammy McIlroy leaves Morecambe == Lähteet == == Aiheesta muualla == *Lyhyt kuvaus Manchester Unitedin kotisivuilla *Profiili www.redcafe.netissa Luokka:Pohjoisirlantilaiset jalkapalloilijat Luokka:Pohjoisirlantilaiset jalkapallovalmentajat Luokka:Vuonna 1954 syntyneet Luokka:Elävät henkilöt
Karatsu

Karatsu () on Japanin kaupunki Kyūshūn saarella Sagan prefektuurissa. Se sijaitsee prefektuurin pohjoisosassa Genkainmeren Karatsunlahden rannalla Matsuurajoen suulla. Kaupunkiin kuuluu useita pieniä saaria, kuten Madarashima, Kakarashima, Kabeshima ja Takashima. Karatsussa on 124 431 asukasta (vuonna 2017) ja sen pinta-ala on 487,54 neliökilometriä. Karatsu kehittyi Edo-kaudella 1600-luvulta alkaen linnanaluskaupunkina. Kaupunkioikeudet Japanin nykyisen kuntajärjestelmän puitteissa sille myönnettiin vuonna 1932. Kaupungin nähtävyyksiin kuuluu Karatsun linnan lisäksi Karatsunlahden rannalla kasvava Nijinomatsubaran mäntymetsä, jonka Karatsun daimiokunnan ensimmäinen daimio Terazawa Hirokata istutti 1600-luvun alussa, ja vuosittainen Karatsu-kunchi-festivaali, joka on nimitetty Unescon aineettoman kulttuuriperinnön luetteloon. Kaupunkia palvelevat JR Kyūshūn Chikuhi-linja ja Karatsu-linja. == Kuvia == Tiedosto:KaratsuCastle2.JPG|Karatsun linna Tiedosto:Nijinomatsubara.jpg|Nijinomatsubaran mäntymetsä Tiedosto:Hikiyama.jpg|Karatsu-kunchi-festivaalia Tiedosto:Karatsu Station 3.JPG|Karatsun rautatieasema == Lähteet == == Aiheesta muualla == * Kaupungin internetsivut Luokka:Sagan prefektuurin kaupungit
Suppo

Suppo (myös suppositorio) eli peräpuikko on lääkemuoto, joka on tarkoitettu lääkkeen antamiseksi peräsuolen kautta. Lääke voi olla paikallisesti vaikuttava tai limakalvoilta imeytyvä. Pienille vauvoille tarkoitetut lääkemuodot annostellaan usein suppoina. Suppoja käytetään yleensä silloin, kun lääkkeen annostelu suun kautta ei ole mahdollista esimerkiksi tajuttomuuden tai oksentelun takia. Jos peräpuikko joudutaan jakamaan, se tulisi tehdä pitkittäissuunnassa. Suppojen materiaalina on käytetty kaakaovoita.https://www.sciencedirect.com/science/article/pii/S0022354915330379 == Katso myös == *Peräruiske == Lähteet == * ===Viitteet=== Luokka:Farmasia
Gulf Breezen ufohuijaus

Gulf Breezen ufohuijaus tarkoittaa yhdysvaltalaisen Edward Waltersin 11. marraskuuta 1987 ottamaa polaroidkuvaa, jonka hän sanoi esittävän lentävää lautasta. Walters vei kuvat paikalliselle sanomalehdelle. Kuva paljastettiin huijaukseksi: ufo oli liian terävä ollakseen kaukainen esine. Waltersin kotiullakolta löytyi vuokraisännän tekemässä vuositarkastuksessa ufon pienoismalli, ja naapurin poika kertoi olleensa mukana ufoa tekemässä. Siitä huolimatta Ed Walters kirjoitti tapauksesta yhdysvaltalaisen ufojärjestön Mufonin avulla kirjan, jossa tapahtumat esiteltiin todellisina. Kaksi trikkikuvana tapausta esitellyttä Mufonin ufotutkijaa erotettiin järjestöstä, ja Mufon sanoutui irti näiden ufotutkijoiden raportista. == Lähteet == == Aiheesta muualla == *The Gulf Breeze, Florida UFOs UFO Casebook Luokka:Ufohuijaukset
Christian Lous Lange

Christian Lous Lange (17. syyskuuta 1869 Stavanger, Norja – 11. joulukuuta 1938) oli norjalainen taideasiantuntija, joka suoritti opintonsa Oslon yliopistossa vuonna 1892, jossa hän myös väitteli tohtoriksi vuonna 1919. Hän toimi Parlamenttienvälisen liiton (IPU) pääsihteerinä aina eläkkeelle jäämiseensä 1933 saakka. Lange oli kansainvälisesti tunnustettu pasifisti. Hänelle myönnettiin Nobelin rauhanpalkinto vuonna 1921 yhdessä ruotsalaisen poliitikon Hjalmar Brantingin kanssa. Norjan pitkäaikainen ulkoministeri Halvard Lange oli Christian Lous Langen poika.Möller, Knud: ”Lange, Halvard Manthey (1902)”, teoksessa ==Lähteet== ==Aiheesta muualla== *Christian Langen elämäkerta Nobel-säätiön sivuilla. Luokka:Nobelin rauhanpalkinnon saajat Luokka:Norjalaiset henkilöt Luokka:Pasifistit Luokka:Vuonna 1869 syntyneet Luokka:Vuonna 1939 kuolleet
Save Rock'n'Roll

Save Rock'n'Roll on amerikkalainen versio The Flaming Sideburns -yhtyeen albumista Hallelujah Rock'n'Rollah. Newyorkilainen Jetset Records julkaisi levyn Yhdysvalloissa ja Kanadassa lokakuussa 2002. == Kappaleet == # Loose My Soul # Street Survivor # Blow the Roof # Flowers # Shake-In # Up In Flames # Spanish Blood # Stripped Down # World Domination # Ungrounded Confusion (live) # Testify (live) == Kokoonpano == * Eduardo Martinez – laulu, lyömäsoittimet * Ski Williamson – kitarat, taustalaulut, lyömäsoittimet * The Punisher – basso, taustalaulut * Jay Burnside – rummut, lyömäsoittimet * Jeffrey Lee Burns – kitarat, taustalaulut * Johnny Volume – kitara kappaleissa 1, 2, 4, 6, 8 ja 10 == Arviot == * Allmusic: http://www.allmusic.com/album/save-rock-n-roll- mw0000661859 == Lähteet == Luokka:Vuoden 2002 albumit Luokka:The Flaming Sideburnsin albumit
Back to the Grave

Kokoelma-albumi Back to the Grave on koottu The Flaming Sideburnsin singleistä ja aiemmin julkaisemattomista kappaleista. Bad Afro julkaisi levyn toukokuussa 2006. == Kappaleet == # Runnin' On Fumes # Black Moon # Bad Trip # Evil Woman # High Time # Let Me Go # Funk # 49 # 13 Women # Are You Ready # Last Time Around # Bama Lama Loo # Leave Me Alone # Evil Woman (video) == Arviot == * Soundi: http://www.soundi.fi/levyarviot/flaming-sideburns-back-grave == Lähteet == Luokka:Vuoden 2006 kokoelma-albumit Luokka:The Flaming Sideburnsin albumit
Alfred W. McCoy

Alfred W. McCoy (s. 1945) on yhdysvaltalainen historioitsija ja historian professori Wisconsinin yliopistossa. Hän on käyttänyt viimeiset 30 vuotta tutkien Kaakkois-Aasian historiaa ja politiikkaa. McCoy on tutkinut ja kirjoittanut paljon Filippiinien historiasta ja oopiumin ja heroiinin kaupasta ”Kultaisen kolmion” alueella. Hänen tarkoin dokumentoitu kirjansa The Politics of Heroin in Southeast Asia (1972) oli yksi merkkiteos, kun selvitettiin CIA:n ja huumekartellien yhteyttä Kaakkois-Aasiassa. ==McCoyn kirjoja== * Lives at the Margin: Biographies of Filipinos Ordinary, Heroic, Obscure (Quezon City, 2001). * Closer Than Brothers: Manhood at the Philippine Military Academy (New Haven, 1999). * Anarchy of Families: Filipino Elites and the Philippine State (Quezon City, 1994). * War on Drugs: Studies in the Failure of U.S. Narcotics Policy (Boulder, 1992). * The Politics of Heroin (New York, 1972, 1991, 2003). * Philippine Cartoons: Political Caricature of the American Era, 1900–1941 (Quezon City, 1985). * Priests on Trial (Melbourne, 1984). * Philippine Social History: Global Trade and Local Transformations (Quezon City, 1982). * Southeast Asia Under Japanese Occupation (New Haven, 1980). * Drug Traffic: Narcotics and Organized Crime in Australia (Sydney, 1980). * Laos: War and Revolution (New York, 1970). ==Aiheesta muualla== * McCoy Wisconsinin yliopiston sivuilla * McCoyn kirjoituksian CIA:n kuulustelumenetelmistä ja kidutuksesta Luokka:Yhdysvaltalaiset tietokirjailijat Luokka:Yhdysvaltalaiset professorit Luokka:Vuonna 1945 syntyneet Luokka:Elävät henkilöt
Bama-Lama Boogaloo!

Bama-Lama Boogaloo! on garage rock -yhtye The Flaming Sideburnsin järjestyksessään ensimmäinen julkaisu sekä konserttitallenne. Albumin kappaleet on äänitetty yhtyeen varhaisilla keikoilla. Brittiläinen Smokin' Troll -yhtiö julkaisi levyn vuonna 1997. == Kappaleet == # La Bruta # Dirty Water # Pretty Thing # Show Me the Way # Don't Need Your Luvin' # Dirty Robber # Hidden Charms # Shot Down # The Witch # I Must Be Mad # Bama Lama Lu # Action Woman # I Need You # The Hustler # Since I Fell for You # Crazy Love # Women # Maintaining My Cool # Have Love Will Travel # Louie Louie # Reverberation # High Time # Suzie Q # Great Balls of Fire == Aiheesta muualla == * Bama-Lama Boogaloo! discogs.com -sivustolla Luokka:Vuoden 1997 konserttitallenteet Luokka:The Flaming Sideburnsin albumit
Maleficium (Impious Havoc)

Meleficium on vanhan koulukunnan black metal -albumi, jonka Impious Havoc julkaisi cd -levynä vuonna 2007. Levy-yhtiönä toimi Aphelion Productions. Kappaleet on nauhoitettu kesällä 2006. == Kappaleet == # # # # # # # # == Aiheesta muualla == * * Luokka:Impious Havocin albumit Luokka:Vuoden 2007 albumit
Texmex (ruoka)

Texmex (Texan ja Mexican) on yhdysvaltalaista ruokaa, joka on saanut vaikutteita meksikolaisesta keittiöstä. Puhtaasta meksikolaisesta ruoasta sen erottaa runsas lihan käyttö. Texmexruokaan kuuluu usein meksikolaisperäisiä tortilloja tai nachoja ja tulista kastiketta. Texmexruokaan kuuluu jauheliha, kuten chili con carne, joka on Texasin osavaltion nimikkoruokalaji. Texmexruokiin käytetään yleisesti tacomausteseosta, tomaattimurskaa ja valkosipulia. Texmextyylisiä ruokia on vuokaruoissa ja täytetyissä kasviksissa. Näihin ruokiin sisältyy myös jalopenolla maustettuja piirakoita ja mausteisia salaatteja. == Lähteet == Wikikirjaston keittokirjassa on resepti aiheesta: Chili con carne Luokka:Yhdysvaltalainen keittiö
The Pas Moraine

The Pas Moraine on jääkauden jälkeensä jättämä moreenimuodostuma Manitoban provinssin keskiosissa Kanadassa. Muodostuman pituus on yli 300 kilometriä, ja se alkaa Clearwater-järvestä ja jatkuu Long Pointin niemenä 40 kilometrin verran Winnipegjärvelle. Muodostuma on kiilanmuotoinen, noin 20 kilometrin levyinen, ja koostuu pääosin moreenista. Korkeimmat huiput kohoavat jopa 60 metrin korkeudelle ympäröivän maaston yläpuolelle. Muodostuma on nimetty The Pas'n kaupungin mukaan. == Lähteet == == Aiheesta muualla == * * Luokka:Manitoban maantiede Luokka:Moreenimuodostumat
Prätkähiiret (1. tuotantokausi)

Prätkähiirten 1. tuotantokausi alkoi Yhdysvalloissa 18. syyskuuta 1993 jaksolla Rock and Ride!, joka tunnetaan Suomessa nimellä Hanat auki!. 1. kausi käsittää kolmetoista jaksoa. Yhdysvalloissa ensimmäisen kauden esitys päättyi 29. tammikuuta 1994. Suomessa 1. kausi käynnistyi 3. joulukuuta 1994 ja päättyi 29. huhtikuuta 1995. ==Jaksoluettelo== ===Hanat auki! (Rock and Ride)=== ===Juustokuninkaan katkuinen valtakunta, osa 1 (The Reeking Reign of the Head Cheese, Part 1)=== ===Juustokuninkaan katkuinen valtakunta, osa 2 (The Reeking Reign of the Head Cheese, Part 2)=== ===Haiseva kaupunki (We Don't Need No Stinkin' City)=== ===Hiiri ja hänen prätkänsä (A Mouse and His Motorcycle)=== ===Ystävyys koetuksella (Test of Friendship)=== ===Naamioitu prätkämimmi (The Masked Motorcyclist)=== ===Kaivoksen konnat (The Pits)=== ===Katukorpit (Road Ravens)=== ===Homekorvat hyppii silmille (A Scent, a Memory, a Far Distant Cheese)=== ===Terässormi (Steelfinger)=== ===Jäätävä vyöhyke (Chill Zone)=== ===Hevi-Hemmo (Hard Rock)=== Luokka:Prätkähiiret Luokka:Tuotantokaudet
Huippuvuorten kirkko

Huippuvuorten kirkko () on kirkkorakennus Huippuvuorten hallinnollisessa keskuksessa Longyearbyenissä. Se on maailman pohjoisin kirkko, muodoltaan pitkäkirkko. Se rakennettiin puusta vuonna 1958 arkkitehti Hans Magnusin suunnittelemana, ja sitä kunnostettiin vuonna 2005. Kirkossa on 140 istumapaikkaa. Kirkko on Huippuvuorten toinen kirkko. Vuonna 1921 valmistunut ensimmäinen kirkko tuhoutui tulipalossa toisen maailmansodan aikana. == Lähteet == == Aiheesta muualla == * Svalbard kirke Luokka:Huippuvuoret Luokka:Norjan puukirkot
Kruunu (päähine)

thumb|205px|Venäjän kruunu Kruunu on keisareiden ja kuninkaiden käyttämä koristeellinen päähine, seremoniallinen arvonmerkki, joka kuvaa monarkiaa. Se on usein valmistettu jalometalleista, kuten kullasta tai hopeasta ja koristeltu jalokivin. Kruunun tarkoituksena oli osoittaa alamaisille, kuinka rikkaita ja mahtavia kuninkaat olivat rahvaaseen nähden. Kruunuja valmistivat usein valtakuntien taitavimmat sepät. Joskus niitä valmistettiin myös valtakunnan ulkopuolella, jos omasta valtakunnasta ei löytynyt tarpeeksi taitavaa seppää tekemään kruunua. Kruunuja on useimmiten useita kappaleita: valtaanastumistilaisuudessa eli kruunajaisissa käytettävä historiallinen kappale sekä käyttökappaleet. Euroopassa kruunuja vakinaisesti käyttää vain Britannian hallitsija, sen sijaan muut kuninkaat ja kuningattaret pitävät kruunuja vain esillä hallitsijaksi vihkimisen hetkellä. Muulloin kruunuja ja muita regalioita säilytetään erityisvartioinnin alaisina. Ne voivat kylläkin olla yleisesti esillä: esimerkiksi Britannian kruununkalleuksia säilytetään tarkkaan vartioituina Lontoon Towerin linnassa, ja ne ovat erittäin suosittuja nähtävyyksiä. Niitä vartioi oma erityinen vartiostonsa, Beefeaters, joilla on hallitsijan monogrammila koristettu vanhanaikainen univormu. == Morsiuskruunu == Kruunu on ollut entisaikoina morsiamen hääpuvussa merkkinä siitä, että hän menee ensimmäistä kertaa avioliittoon. Vanhoissa kirkonkirjoissa on maininta "Skrud med kronan" tai "Skrud utan krona". Kruunut olivat käytännössä uniikkikappaleita; Pohjanmaalla tunnettu morsianten pukija Kruunu-Marjaana teki muun muassa kookkaan kruunun, jonka kunniaksi on sävelletty Kruunu- Marjaanan polska (levyttänyt Konsta Jylhä). Nykyisin tällainen vanhanajan kruunu kuuluu erityisesti näytelmään Nummisuutarit. == Vihkikruunu == Ortodoksiseen avioliittoon vihkimiseen kuuluu erikseen morsiamelle ja sulhaselle oma kruunu. Pohjois-Euroopassa ne ovat yleensä jalometalleista, Suomessa etupäässä kullatusta hopeasta tehtyjä. Mallit ovat moninaisia joskin useimmat pyrkivät jäljittelemään Venäjän keisarin kruunua, koska tapa on Venäjän kirkossa kehittynyt. Kreikassa käytetään kruunujen sijasta seppeleitä jotka talviaikana voivat olla myös mehiläisvahasta tehtyjä. Kruunu edustaa vihkimisessä sitä taivaallista kruunua, joka odottaa uskovaisia.Arkkimandriitta Arseni: Ortodoksinen sanasto. Helsinki: Otava 1999 ISBN 951-1-15657-8 == Lähteet == == Aiheesta muualla == * Uljas Apila : Brittiläiset kuningaskruunut kertovat vuosituhantisesta historiasta, Helsingin Sanomat, 12.11.1939, nro 306, s. 25, Kansalliskirjaston digitaaliset aineistot *
Biker Mice from Mars (Super Nintendo)

Biker Mice from Mars on Konamin kehittämä ja julkaisema ajopeli, joka on julkaistu vuonna SNES -pelikonsolille. Peli perustuu samannimiseen animaatiosarjaan Prätkähiiret. ==Pelattavuus== Pelissä on kaksi erilaista kilpailua ja yksi harjoituspeli. Tavallisessa kilpailussa on tarkoitus voittaa muut pelissä olevat vastustajat moottoripyöräajokilpailuissa, jonka saavutettua sai pokaalin, kun taas häviäjänä joutui aloittamaan pelin alusta. Peli on kolmivaiheinen. Ensimmäinen vaihe käsittää neljä kilpailua, jonka päätteeksi kokonaispisteissä kolme parasta jatkaa toiselle kierrokselle ja sen ulkopuolelle jääneenä joutuu aloittamaan pelin alusta. Sama on myös toisella ja kolmannella kierroksella, jossa viiden kisan jälkeen kolme parasta jatkaa. Pelin aikana sai kerättyä rahaa, joilla sai ostettua paremman moottorin, renkaat, suojia ja aseita. Toisessa kilpailussa idea on sama, mutta pelaajan menetettyä kaikki kolme elämäänsä kilpailun aikana peli päättyy siihen. == Pelattavat hahmot == * Turbo * Moto * Vinski * Lalli Leipäjuusto * Rasvanahka * Professori Nuikki == Aiheesta muualla == * Luokka:Vuoden 1994 videopelit Luokka:Ajopelit Luokka:Super Nintendo Entertainment System -pelit Luokka:Prätkähiiret
Ufouskonto

Ufouskonnot tai ufokultit ovat uususkontoja, joihin kuuluu usko ufojen tai avaruusolentojen olemassaoloon. Uskontososiologi Émile Durkheimin mukaan uskonnoissa asiat jakautuvat kahteen perusominaisuuteen, maallisiin ja pyhiin. Ufokulteissa maallinen on kirjaimellisesti maanpäällä, mutta pyhä paikka on yliluonnollisen sijaan avaruus. Ufokulteilla on omat johtajansa, profeettansa ja messiaansa. Tunnettuja ufokultteja tai ufoja sivuavia kultteja ovat yhdysvaltalaiset raëlilaisuus, Heaven's Gate, Urantia-liike, Aetherius Society, Unarius Academy of Science, Vesmírní lidé, Lineamiento Universal Superior ja Dwight Yorkin nuwaubianismi. Ufouskomukset ovat kuuluneet myös muiden muassa Fiat Lux - ja Chen Tao -nimisten apokalyptisten lahkojen oppeihin. == Ufot uskonnollisena ilmiönä== Filosofian tohtori Jaakko Närvän mukaan ihmisten kokemukset ufoista ja ufologia eli ufojen tutkimus ovat suurimmaksi osaksi uskontoa ja vain pieneltä osalta jotain muuta. Närvän mukaan ufologia ja ufokokemukset voidaan uskontohistoriallisesti selittää länsimaisen esoterian, kristillisyyden ja kansanuskon jatkumona. Erityisesti ufokokemuksilla on paljon yhtäläisyyksiä kansanuskonnollisiin perinteisiin, kuten keijuperinteellisiin ja šamanistisiin aineistoihin.Kymen Sanomat 6.12.2008; Yllättävän moni uskoo ufoihin Närvän mukaan ufohavaintoja voidaan selittää psykologisesti erilaisten virhetulkintakohteiden ja havaintopsykologisten tekijöiden yhteisvaikutuksilla. Voimakkaat ufokokemukset, kuten ufosieppaukset, selittyvät hallusinaatiolla, unihalvauksilla, fantasiointitaipumuksilla ja valemuistoilla. Tällaisiin tavanomaisiin selityksiin Närvä perustaa väitteensä, että suurimmaksi osaksi ufohavainnoista tehdyt spekulatiivisemmat tulkinnat ovat ufouskonnollisuutta ja niihin uskovat havaitsijat sekä ufologit ufouskovaisia. Lisäksi Närvän mukaan jo havaintokokemuskin on sen käsitteellistämisen osalta pääosin uskonnollinen prosessi. Uskonnon hän määrittelee tavanomaista laajemmin intuition vastaisina oletuksina. Ryhmäkokemukset johtuvat Närvän mukaan pienryhmäsuggestiosta, sosiaalisesta paineesta ja syyllisyydestä tarinan kuvitteellisuuden paljastamista kohtaan. Närvän mukaan ufouskonnollisuus on kansainvälinen, laaja ja merkittävä ilmiö, joka voi antaa viitteitä tulevaisuuden uskonnollisuudesta. Närvän mukaan suomalaisista 30 prosenttia uskoo ufoihin. == Lähteet == == Kirjallisuutta == * Jaakko Närvä: Ufologia ja ufokokemukset uskonnollisina ilmiöinä, Teoreettinen tutkimus, Helsingin yliopisto/Uskontotieteen laitos, väitöskirja 2008. ISBN 9789521051609 ==Aiheesta muualla== * Jaakko Närvän ufoesitelmä * Center for AnthroUfology: UFOs and NRMs * UFO cults article on the website of the University of Virginia Created by Jodi L. Wharff, a student of the late Jeffrey Hadden * Juffo *
Heikki Saari

Heikki Saari voi tarkoittaa seuraavia: * Heikki Saari (1879–1958), suomalainen pappi, virsirunoilija ja lähetyssaarnaaja * Heikki Saari (1906–1987), suomalainen vanhoillislestadiolainen saarnaaja * Heikki Saari (1935–2021), suomalainen musiikinopettaja, kuoronjohtaja ja musiikkineuvos * Heikki Saari (1955–2018), suomalainen toimittaja ja tietokirjailija * Heikki Saari, suomalainen kevyen musiikin sanoittaja * Heikki Saari (s. 1984), suomalainen rumpali
Epästandardi kosmologia

Epästandardi kosmologia on mikä tahansa alkuräjähdykseen perustavan kosmologian eli niin kutsutun kosmologian standardimallin vaihtoehdoksi ehdotettu teoria maailmankaikkeuden synnystä ja kehityksestä. Termillä voidaan viitata myös alkuräjähdyksen hyväksyvään teoriaan, mikäli se poikkeaa merkittävästi vallitsevasta käsityksestä. Kosmologian historiassa on kaikkeuden alkuperästä on esitetty useita toisistaan poikkeavia teorioita. 1940-luvulta aina 1960-luvulle saakka kosmologia oli jakaantunut pääosin kahteen leiriin. Pysyvän tilan teoria edusti staattista ja ikuista kaikkeutta, kun taas alkuräjähdysteoria edusti äärellisen ikäistä ja jatkuvasti muuttuvaa kaikkeutta. Lopulta edistysaskeleet kokeellisessa kosmologiassa käänsivät enemmistön alkuräjähdyskosmologian puoleen. == Katso myös == * Kosmogonia * Tähtitiede * Astrofysiikka Luokka:Kosmologia Luokka:Vanhentuneet tieteelliset teoriat
Sophie, Edinburghin herttuatar

Sophie, Edinburghin herttuatar. (Sophie Helen Mountbatten-Windsor, o.s. Rhys- Jones, s. 20. tammikuuta 1965 Oxford, Englanti) on Edinburghin herttua prinssi Edwardin puoliso. Sophie Rhys-Jones syntyi rengaskauppias Christopher Rhys- Jonesin ja tämän vaimon Mary Rhys-Jonesin perheeseen. Ennen avioliittoaan hän työskenteli pr-konsulttina.Ilta-Sanomat 20.12.1993: Prinssi Edward aikoo naimisiin Sophie ja prinssi Edward tapasivat syksyllä 1993. Kahden vuoden seurustelun jälkeen Edward palkkasi Sophien henkilökohtaiseksi avustajakseen.Ilta-Sanomat 1.2.1995: Prinssi Edward palkkasi tyttöystävänsä. Pari kihlautui jouluna 1998 ja heidät vihittiin 19. kesäkuuta 1999 Lontoossa, Windsorin linnan Pyhän Yrjön kappelissa. Avioliiton myötä Sophie sai käyttää arvonimeä Wessexin kreivitär. Edwardin ja Sophien perheeseen kuuluvat tytär Lady Louise Windsor (s. 2003) sekä poika James Windsor, Severnin varakreivi (s. 2007). == Lörpöttelyskandaali == Sophie aiheutti skandaalin keväällä 2001, kun hän erehtyi lausumaan mielipiteitään kuninkaallisesta perheestä ja Ison- Britannian politiikasta arabisheikiksi naamioituneelle sensaatiolehden reportterille. Hän muun muassa kertoi silloisen valtiovarainministeri Gordon Brownin tuoreen budjettiesityksen olevan "pelkkää puppua".Helsingin Sanomat 10.4.2001: Sophien lörpöttely herätti keskustelun kuninkaallisten asemasta File:Coat of Arms of Sophie, Duchess of Edinburgh.svg File:Coat of Arms of Sophie Rhys-Jones.svg == Lähteet == == Aiheesta muualla == Luokka:Yhdistyneen kuningaskunnan kuninkaalliset Luokka:Vuonna 1965 syntyneet Luokka:Elävät henkilöt
Täikkö

Täikkö on saari Kemin edustalla Perämeren pohjoisosassa. Se sijaitsee noin kuuden kilometrin päässä lounaaseen Kemin keskustasta ja noin viisi kilometriä luoteeseen Ajoksen satamasta. Saarella on runsaasti vapaa-ajan asuntoja. Saaren pohjoispuolella sijaitsee pieni Täikönkari. Geologialtaan Täikkö on puikulanmuotoinen kivinen drumliini. Saaren pituus pohjois-eteläsuunnassa on hieman yli kilometrin, ja suurin leveys on noin kolmesataa metriä. Saari on matala, ja sen korkeimmat kohdat nousevat noin kolme metriä merenpinnan yläpuolelle. Saarella kasvaa pääasiassa lehtimetsää. Luokka:Kemin saaret
Prätkähiiret (vuoden 2006 animaatiosarja) (1. tuotantokausi)

Vuoden 2006 Prätkähiirten 1. tuotantokausi alkoi Yhdistyneessä kuningaskunnassa 26. elokuuta 2006 jaksolla The Adventure Begins, Part 1, joka tunnetaan Suomessa nimellä Seikkailu alkaa, osa 1. 1. kausi käsittää 28. jaksoa. Yhdistyneessä kuningaskunnassa 1. tuotantokausi päättyi vuonna 2007 jaksoon Turf Wars. Kausi nähtiin ensimmäisen kerran sekalaisessa järjestyksessä Yhdistyneessä kuningaskunnassa ja Suomessa. Vain muutama jakso on tuotantokoodin numeroiden mukaisessa järjestyksessä. Suomessa kausi käynnistyi 15. lokakuuta 2006 ja päättyi vuonna 2008. ==Jaksoluettelo== ===Seikkailu alkaa, osa 1 (The Adventure Begins, Part 1)=== ===Seikkailu alkaa, osa 2 (The Adventure Begins, Part 2)=== ===Muutoksen aika (Changes)=== ===Muistikatkos (Rumpity Dumpster)=== ===Hellä hiirenloukku (The Tender Mousetrap)=== ===Maanalainen maailma (It's the Pits)=== ===Britannian invaasio (The British Invation)=== ===Välirikko (Break Up)=== ===Tuomionpäivä (Here Come the Judge)=== ===Desperado (Desperado)=== ===Saturnuksen surffaavat kissat (Surfer cats of Saturn)=== ===Jyrinää kilparadalla (Manchurian Charley)=== Huomautus: Tämä oli viimeinen Oy PVP Voice Ab:n jälkiäänittämä jakso. ===Prätkähiiret kaivoksessa (Biker Mice Down Under)=== ===Pelkääjän paikka (Driver's Ed)=== ===Kaupungin uudet kissat (New cats in town)=== ===Kyberhiiret Marsista (Cyber Mice from Mars)=== ===Takaa-ajetut (Vigilante Vengeance!)=== ===Palkin ja kovan paikan välissä (Between Rump And A Hard Race)=== ===Karvainen A-pommi (A Hairy A-Bomb)=== ===Vinskin kasvatus (Bringing Up Vinnie)=== ===Minnin ansa (Carbine's Conundrum)=== ===Uintia haiden kanssa (Swimming With Sharks)=== ===Ensimmäiset hiiret kuussa (First Mice on The Moon)=== ===Kissa ja hiiri (Cat and Mouse)=== ===Olipa kerran Marsissa, osa 1 (Once Upon A Time on Earth, Part 1)=== ===Olipa kerran Marsissa, osa 2 (Once Upon A Time on Earth, Part 2)=== ===Olipa kerran Marsissa, osa 3 (Once Upon A Time on Earth, Part 3)=== ===Taistelu tulevaisuudesta (Turf Wars)=== Luokka:Prätkähiiret Luokka:Tuotantokaudet
USS Vincennes (CG-49)

USS Vincennes (runkonumero CG-49) oli Yhdysvaltain laivaston Ticonderoga- luokan ohjusristeilijä, joka tuli tunnetuksi ammuttuaan 3. heinäkuuta 1988 ohjuksella alas Iran Airin Airbus A300 -matkustajakoneen (Iran Airin lento 655) Persianlahdella Hormuzinsalmessa. == Valmistus == Alus tilattiin Litton Industriesiin kuuluvalta Ingalls Shipbuildingilta Pascagoulasta Mississipistä, missä köli laskettiin 20. lokakuuta 1982. Alus laskettiin vesille 14. huhtikuuta 1984 kumminaan Mississipin senaattorin Dan Quaylen puoliso Marilyn ja liitettiin laivastoon 6. heinäkuuta 1985 Pascagoulassa ensimmäisenä päällikkönään George N. Gee.DANFS - USS Vincennes == Palvelus == Alus poistettiin palveluksesta 29. kesäkuuta 2005.uscarriers.net == Päälliköt == Aluksen päälliköinä olivat: *George N. Gee 18. tammikuuta 1986 – 11. huhtikuuta 1987 *William C. Rogers III 11. huhtikuuta 1987 – 27. toukokuuta 1989 *Robert B. Lynch 27. toukokuuta 1989 – 26. huhtikuuta 1991 *Thomas C. J. McGinlay 26. huhtikuuta 1991 – 27. maaliskuuta 1993 *Charles R. Burchell 27. maaliskuuta 1993 – 6. tammikuuta 1995 *Craig H. Murray 6. tammikuuta 1995 – 21. maaliskuuta 1997 *Alan G. Maiorano 21. maaliskuuta 1997 – 23. lokakuuta 1998 *Samuel Perez, Jr. 23. lokakuuta 1998 – 17. huhtikuuta 2000 *Robert A. Shafer 17. huhtikuuta 2000 – 12. huhtikuuta 2002 *Steven A. Lott 12. huhtikuuta 2002 – == Lähteet == * === Viitteet === ==Aiheesta muualla== * USS Vincennes webpage Luokka:Ticonderoga-luokan risteilijät
Tiina Bergström

Tiina Harriet Bergström (oik. Bergström-Kurko; 24\. toukokuuta 1963 – 25. kesäkuuta 2016Tiina – sananen sinulle ja muistollesi J-M Heinola, Puhu kukkasia!, WordPress.com) oli suomalainen näyttelijä. == Ura == Bergström esiintyi useissa radiokuunnelmissa, kuten Polttarit (1984) ja lastenkuunnelmassa Ihmepeili ja kavaljeeriupseeri (1986). Hän oli järjestäjä kuunnelmasarjassa Hirtettyjen kettujen metsä (1985). Bergström esiintyi televisiossa, teattereissa ja elokuvissa sekä toimi ääninäyttelijänä. Hän näytteli Salatut elämät -televisiosarjassa Laura Kivirannan sihteeriä Sonja Remestä ja myöhemmin Kaukovaaran perheen asioita hoitanutta sosiaalityöntekijä Saija Mielosta. Bergströmin vanhemmat olivat muusikot Matti ja Pirjo Bergström. Hänen isoisänsä oli kapellimestari Harry Bergström. Bergström oli 17-vuotiaana kihloissa näyttelijä Matti Pellonpään kanssa. Bergström seurusteli 1980-luvun alkupuolella Heikki Salomaan kanssa. Vuonna 2014 julkaistiin Bergströmin esikoisteos 135 päivää, joka on päiväkirjanomainen kirjoitus hänen kahden lapsensa huostaanotosta ja taistelusta virkamieskoneistoa vastaan. Tapahtumat sijoittuvat vuosiin 2009–2010. Bergström on haudattu vanhempiensa viereen Malmin hautausmaalle Helsinkiin. == Filmografia == === Elokuvat === vuosi elokuva / tv-elokuva / lyhytelokuva rooli 1981 Pedon merkki Rosa 1982 Jackpot 2 1982 Toto Tiina 1982 Arvottomat suuteleva tyttö 1982 Eron hetki on lyhyt mutta riittävä 1983 Apinan vuosi Suvi 1984 Kello 1987 Macbeth Dunkun nainen 1993 Chaplinesque turkiskuninkaan seuralainen 1999 Ajantaju 2000 2011 Boheemi elää 2014 Romanssi Riikka 2015 Hannes Blank === Televisiosarjat === vuosi televisiosarja rooli 1996 Nortia Kikka 1999, 2000 Salatut elämät 2008 Veljet Sannin äiti 2010 Salatut elämät === Dubbaukset === == Lähteet == == Aiheesta muualla == * * Luokka: Suomalaiset näyttelijät Luokka: Vuonna 1963 syntyneet Luokka: Vuonna 2016 kuolleet
Richard Hammond

Richard Mark Hammond (s. 19. joulukuuta 1969 Solihull) on brittiläinen televisio- ja radiojuontaja. Parhaiten hänet tunnetaan yhtenä Top Gear -ohjelman juontajana. Kyseistä ohjelmaa hän juonsi vuodesta 2002 vuoteen 2015. == Ura == Hammond alkoi juontaa Top Gear -TV-sarjaa vuonna 2002. Sarjan fanit ja Hammondin kollegat kutsuvat häntä usein "Hamsteri" lempinimellä Hammondin pienen koon takia. Lempinimen todenmukaisuutta vahvistettiin sarjan seitsemännellä kaudella kahteen otteeseen, kun Hammond söi pahvia samaan tapaan kuin hamsterit. Hammond joutui syyskuussa 2006 vakavaan kiihdytysauto- onnettomuuteen Top Gearia kuvatessa. Nopeus oli onnettomuushetkellä noin 500 km/h. Saman vuoden joulukuussa uutisoitiin, ettei hän vieläkään muistanut onnettomuuttaan. Tammikuussa 2007 hän kuitenkin pääsi palaamaan juontotehtäviinsä. Vuonna 2015 hän lopetti Top Gearin juontotehtävissä yhdessä James Mayn ja Jeremy Clarksonin kanssa, koska Clarksonille tuli kiistaa sarjan tuottajien kanssa ja lopulta hän sai potkut. May ja Hammond lopettivat hänen mukanaan, koska he sanoivat, että eivät voisi tehdä sarjaa ilman Clarksonia. He aloittivat yhteistyössä Amazonin kanssa uuden auto-ohjelman The Grand Tour vuonna 2016. Kesäkuussa 2017 tapahtuneen onnettomuuden johdosta, hänet nähtiin Grand Tourin toisen tuotantokauden alussa liikkumassa sekä kyynärsauvojen ja pyörätuolin avustuksella. == Yksityiselämä == Hammond oli naimisissa Amanda "Mindy" Hammondin (os. Etheridge) kanssa vuosina 2002–2025. Heillä on kaksi lasta. ==Työt== ===TV-ohjelmat=== * The Grand Tour (2016–2024) * Top Gear (2002–2015) * Brainiac (2003–2006) * Time Commanders (2005) * Crufts (2004–2005) * Should I Worry About...? (2004–2005) * The Gunpowder Plot: Exploding The Legend (2005) * Inside Britain's Fattest Man (2005) * Richard Hammond's 5 O'Clock Show (2006) * Petrolheads (2006) * School's Out (kilpailijana, 2006) * Richard Hammond's Would you believe it? (2006) * Richard Hammond and The Holy Grail (2006) * Battle of the Geeks (2006) * Helicopter Heroes (2007) * Richard Hammond's Engineering Connections (2008–2010) * Blast Lab (2009–2011) * Richard Hammond's Invisible Worlds (2010) * Total Wipeout (2009–2011) * Planet Earth Live (2012) * Richard Hammond's Miracles of Nature (2012) * Richard Hammondin koeajossa (Richard Hammond's Crash Course) (2012) * Science of Stupid ===Kirjat=== * What Not to Drive (2005), ISBN 0-297-84800-3 * Can You Feel the Force? (2006), ISBN 1-4053-1543-1 * Richard Hammond's Car Confidential (2006), ISBN 0-297-84445-8 * Life On The Edge (2007), ISBN 0-297-85327-9 * As you do book == Lähteet == Luokka:Brittiläiset juontajat Luokka:Vuonna 1969 syntyneet Luokka:Elävät henkilöt Luokka:Seulonnan keskeiset artikkelit
Katri Nyquist

Katri Johanna Nyquist (o.s. Mäntykoski, s. 26. kesäkuuta 1966 Helsinki) on suomalainen näyttelijä, ohjaaja ja työnhakuvalmentaja. Nyquist on ohjannut Iitin Harrastajateatterissa kuusi vuotta, vuosina 2004–2009 muun muassa näytelmissä Tuhkimo (2005), Melkein Sulosilmä (2006) ja Hunttalan Matti (2007). Nyquist on ohjannut vuosina 2006–2007 myös Kouvolan kesäteatterissa näytelmät Naisten hurmaaja (2006) ja Vinski ja Vinsentti (2007). Hän on ohjannut myös iittiläistä nuorten teatteria nimeltä Teatteri Lapanen. == Esiintymiset ja keskeiset roolit == Tanssiteatteri Pikkarainen * solistitehtäviä vuosina 1978-1986 * voittanut ryhmän kanssa lukuisia tanssikilpailuja. Suomen Kansallisteatteri * Avustaja näytelmissä vuosina 1987-1990 Rovaniemen kaupunginteatteri * Naisten hurmaaja - naispäärooli * Kuka seinään koputtaa -näytelmän päärooli * Saituri - Elisen rooli. Joensuun Kaupunginteatteri * Teidän sisarenne ja vankinne - toinen päärooli (Maria Stuart) * Viimeiset kiusaukset - naispäärooli (Riitta) * Tukkijoella - naispäärooli (Katri) * Ulkomaalainen - toinen naispäärooli. Kotkan Kaupunginteatteri * Iltarusko - naispäärooli * Saituri - Elisen rooli. * Lumikki ja seitsemän kääpiötä - Kuningattaren rooli. ==Lähteet== Luokka:Suomalaiset teatterinäyttelijät Luokka:Vuonna 1966 syntyneet Luokka:Elävät henkilöt
Goiás Esporte Clube

Goiás Esporte Clube, tunnetaan myös nimellä Goiás, on Brasilialainen jalkapalloseura Goiâniasta, Goiásta. Seura perustettiin 6. huhtikuuta 1943 ja vuonna 1973 se nousi pelaamaan Campeonato Brasileiro Série A:ssa, Brasilian korkeimmalla sarjatasolla. Kaudella 2010 se putosi Série B:hen. Goiás Esporte Cluben pelaa kotiottelunsa Estádio da Serrinhalla, jonne mahtuu noin 10 000 ihmistä. Osan otteluistaan seura pelaa kuitenkin Estádio Serra Douradalla, jonne mahtuu 54 048 ihmistä. Luokka:Brasilialaiset jalkapalloseurat
Ola Magnell

Ola Magnell (20. tammikuuta 1946 Kalmar, Ruotsi – 6. helmikuuta 2020) oli ruotsalainen laulaja, laulunkirjoittaja ja kitaristi. Magnellin musiikki lasketaan tavallisesti proggiksi, vaikka hän ei kuulunutkaan varsinaisiin progg-liikkeisiin. Lisäksi hän levytti kaupalliselle levy-yhtiölle, Metronomelle, mistä progg-liikkeet kritisoivat häntä. Vuonna 1994 hän sai Fred Åkerström-stipendiet -stipendin ja vuonna 1999 Cornelis Vreeswijk-stipendiet -stipendin. Eräitä Magnellin tunnetuimpia kappaleita ovat "Påtalåten" (1972), "Kliff" (1975) ja "Tomma tunnor" (1981). Ruotsalainen muusikko Magnus Uggla teki "Påtalåten"-kappaleesta cover-version, joka julkaistiin vuonna 1987 Ugglan Allting som ni gör kan jag göra bättre -albumilla. == Diskografia == * 1974 – Påtalåtar * 1975 – Nya Perspektiv * 1977 – Höstkänning * 1979 – Straggel och strul * 1981 – Europaväg 66 * 1983 – Gaia * 1984 – Onkel Knut * 1987 – Blå neon * 1989 – Neurotikas Motell * 1993 – Förlovat land * 1994 – Ola Magnell: 74–87 (kokoelma) * 2000 – Ola Magnell: Guldkorn (kokoelma) * 2003 – Vallmoland == Lähteet == == Aiheesta muualla == *Viralliset kotisivut Luokka:Ruotsalaiset laulajat Luokka:Ruotsalaiset lauluntekijät Luokka:Ruotsalaiset kitaristit Luokka:Vuonna 1946 syntyneet Luokka:Vuonna 2020 kuolleet
Kirjakaapeli

Kirjakaapeli oli uuteen tieto- ja viestintätekniikkaan sekä erilaisen kirjastomiljöön luomiseen erikoistunut Helsingin kaupunginkirjaston kokeileva toimipiste, joka toimi myös nuoremman väen kohtauspaikkana. Kirjasto perustettiin vuoden 1994 alussa Ruoholahdessa sijaitsevaan kulttuurikeskuksena toimivaan vanhaan Kaapelitehtaaseen. Kaapelitehtaasta Kirjakaapeli muutti vuonna 1995 keskustan Lasipalatsiin, jossa se oli remonttia lukuun ottamatta vuoteen 2005 saakka, jolloin se muutti yhdessä Musiikkiasema-musiikkikirjaston kanssa naapurissa olevaan Pääpostitaloon ja ne yhdistyivät Kirjasto 10:ksi. Lasipalatsin vuosien 1997–1998 remontinLasipalatsin mediakeskus, Urban Pilot Project report ajan Kirjakaapeli toimi Isolla Roobertinkadulla, aikuisviihderavintola Kings Kakadun naapurissa. Pääsy internetiin kuului alusta lähtien Kirjakaapelin palveluihin, joihin kuului myös mahdollisuus julkaista omia sisältöjä verkkoon. Tätä varten Kirjakaapeli ja osuuskunta Katto-Meny ylläpitivät ensimmäisenä kirjastona maailmassa omaa internetpalvelinta. Palvelimen nimi oli Kaapelisolmu ja se on toiminut pitkään muun muassa tärkeänä järjestöjen viestintäkanavana internetissä. Kirjakaapelin antaman esimerkin myötä internet levisi nopeasti myös muihin Suomen yleisiin kirjastoihin ja kirjastonjohtaja Erkki Lounasvuori, tekn. ylioppilas Jyrki Kuoppala ja Katto-Menyn toimitusjohtaja Mikael Böök saivat vuonna 1996 kirjakaapelin toteuttamisesta valtion tiedonjulkistamispalkinnon.Opetusministeriö: Tiedonjulkistamisen neuvottelukunta, Valtion tiedonjulkistamispalkinnot perusteluineen Vuonna 2000 Helsingin kaupunginkirjasto sai Bill & Melinda Gates Foundationin myöntämän Access to Learning -palkinnon tietotekniikan ja internetin käyttömahdollisuuksia edistävästä työstä. Tunnustuksen rahallinen suuruus oli miljoona dollaria (eli tuolloin noin miljoonaa euroa). Palkinnon perusteluina oli erityisesti, mutta ei ainoastaan, Kirjakaapelin parissa tehty toiminta.Helsingin kaupunginkirjasto, 2000, Access to Learning-palkinto Helsingin kaupunginkirjastolle Palkintorahoilla Helsingin kaupunki rakensi vuonna 2001 avatun iGS Tietohuoltoasema -verkkotietopalvelun. Kirjakaapeli käytti englanninkielistä nimeä The Cable Book. Kaapelisolmu oli englanniksi Knot in the Cable. == Katso myös == * Telesampo * Freenet Finland == Lähteet == == Aiheesta muualla == * Kirjakaapelin kotisivut internet archivessa. * Kaapelisolmun kotisivut * The Cable Book and its Knot – Kirjakaapelin esittelykirjoitus vuodelta 1995. * Kaapeli-solmun ensimmäiset 6 kuukautta 28.2.–28.8.1994 Luokka:Helsingin kaupunginkirjasto Luokka:Internet-kulttuuri Luokka:Helsingin entiset kirjastot
Klaustrofobia (televisiosarja)

Klaustrofobia on suomalainen vuosina 1982–1984 esitetty sketsiviihdesarja. Ohjelman pääosassa oli imitaattori Klaus Thomasson, joka imitoi sen ajan pinnalla olevia julkisuuden henkilöitä. Lisäksi ohjelmassa vieraili lukuisia henkilöitä, kuten aikansa nuoria imitaattorikykyjä ja muita julkisuuden henkilöitä. Yksi ohjelmassa esiintyneistä henkilöistä oli tuolloin 18-vuotias Jope Ruonansuu, joka ohjelman jälkeen nousi julkisuuteen. Ruonansuu kertoi vuonna 2003 ilmestyneessä kirjassaan Sikapieni Hiace, että hän oli syksyllä 1982 lähettänyt Klaus Thomassonille C-kasetin, jossa hän oli imitoinut muun muassa Spede Pasasta, Vesa-Matti Loiria ja Esa Pakarista. Thomasson vakuuttui, ja pyysi hänet maaliskuussa 1983 kuvattavan ohjelman kuvauksiin. Ohjelmassa hän muun muassa lauloi näyttelijä Eeki Mantereen Viktor Kalborrek -hahmon kanssa. ==Lähteet== Luokka:1980-luvun suomalaiset sketsisarjat
Rik Van Looy

Henrik ”Rik” Van Looy (20. joulukuuta 1933 Grobbendonk – 17. joulukuuta 2024) oli belgialainen maantiepyöräilijä. Hän on vuosien 1960 ja 1961 maantiepyöräilyn maailmanmestari sekä ensimmäinen kaikki pyöräilyn viisi monumenttia, Milano – San Remon, Flanderin ympäriajon, Pariisi–Roubaix’n, Liège–Bastogne–Liègen ja Lombardian ympäriajon voittanut ajaja. Van Looyn lisäksi kaikki viisi klassikkoa ovat voittaneet vain hänen maanmiehensä Eddy Merckx ja Roger De Vlaeminck. Amatöörinä hän voitti maantieajon joukkuekilpailun olympiakultaa Helsingissä 1952, vaikkei tosin ajanut kilpailua maaliin. ==Saavutuksia== *Maantieajon MM-kilpailu, ammattilaiset: 1956 (2.), 1957 (4.), 1960 (1.), 1961 (1.), 1963 (2.) *Maantieajon MM- kilpailu, amatöörit: 1953 (3.) *Milano–San Remo: 1958 (1.), 1960 (6.), 1961 (2.), 1964 (4.) *Flanderin ajo: 1959 (1.), 1960 (3.), 1962 (1.), 1965 (6.) *Pariisi–Roubaix: 1958 (3.), 1959 (4.), 1961 (1.), 1962 (1.), 1963 (2.), 1965 (1.), 1967 (2.) *Liège–Bastogne–Liège: 1956 (5.), 1960 (4.), 1961 (1.) *Lombardian ympäriajo: 1959 (1.) *La Flèche Wallonne: 1968 (1.) *Gent–Wevelgem: 1956 (1.), 1957 (1.), 1958 (2.), 1962 (1.), 1964 (3.) *Pariisi–Tours: 1957 (6.), 1958 (4.), 1959 (1.), 1964 (2.), 1966 (2.), 1967 (1.), 1968 (4.) *Omloop Het Volk: 1953 (1.), 1963 (1.) *Pariisi–Bryssel: 1956 (1.), 1958 (1.), 1964 (2.), 1966 (3.) *Belgian maantiepyöräilymestaruuskilpailu: 1958 (1.), 1963 (1.) *Ranskan ympäriajo **1962: voitto 3. etapilla (TTT) **1963: kokonaiskilpailun 10. sija sekä 2., 10., 15. ja 23. etapin sekä pistekilpailun voitto **1965: voitto 1. ja 21. etapilla **1967: voitto 6. etapilla (TTT) **1969: voitto 5. etapilla *Italian ympäriajo **1959: kokonaiskilpailun 4. sija sekä 1., 5., 11. ja 14. etapin voitto **1960: kokonaiskilpailun 11. sija sekä 8., 9. ja 13. etapin sekä mäkikilpailun voitto **1961: kokonaiskilpailun 7. sija sekä 13., 15. ja 17. etapin voitto **1962: voitto 9. ja 11. etapilla *Espanjan ympäriajo **1958: voitto 4., 6., 7., 10. ja 11. etapilla **1959: kokonaiskilpailun 3. sija sekä 2., 9. ja 10. etapin sekä pistekilpailun voitto **1964: voitto 3. etapilla **1965: kokonaiskilpailun 3. sija sekä 1., 2., 8., 10., 14., 16., 17. ja 19. etapin sekä pistekilpailun voitto *Pariisi–Nizza **1960: voitto 2. (TTT), 5. ja 9. etapilla **1961: voitto 7., 8. ja 9. etapilla **1962: voitto 10., 11. ja 14. etapilla **1963: kokonaiskilpailun 3. sija sekä 1., 5., 6. ja 10. etapin sekä pistekilpailun voitto **1966: voitto 5. etapilla **1967: voitto 4. etapilla *Dauphiné Libéré **1963: voitto 2. ja 5. etapilla **1964: voitto 6. etapilla *Alankomaiden ympäriajo: 1956 (1.), 1957 (1.) *Belgian ympäriajo: 1954 (2.), 1961 (1.) *Sardinian ympäriajo: 1959 (1.), 1962 (1.), 1965 (1.) *Tour du Levant: 1959 (1.) ==Lähteet== *Saavutukset memoire du cyclisme -sivustolta === Viitteet === Luokka:Belgialaiset maantiepyöräilijät Luokka:Belgialaiset olympiavoittajat Luokka:Vuonna 1933 syntyneet Luokka:Vuonna 2024 kuolleet
Klaus Thomasson

Klaus Rudolf "Klasu" Thomasson (s. 16. huhtikuuta 1952 Mänttä) on suomalainen imitaattori–näyttelijä ja televisiojuontaja. Hän tuli erityisesti tunnetuksi 1970- ja 1980-luvun television viihdeohjelmista, kuten omasta show’staan Klaustrofobiasta ja helsinkiläisen paikallisradio Radio Ykkösen juontajana. 1980-luvulta lähtien hän juonsi kymmeniä Mainostelevision viihdeohjelmia, kuten Syksyn Säveltä, viihdekonsertteja ja missikilpailuja. Miltei kaikkeen MTV:n tarjontaan nuivasti suhtautunut Helsingin Sanomien Jukka Kajava kutsui Thomassonia 1990-luvun lopussa ”puujalkavitsien Leonardo da Vinciksi”. Thomasson on esiintynyt muun muassa Spede-Tuotannon elokuvissa Uuno Turhapuron aviokriisi ja Onks Viljoo näkynyt. Hän on juontanut myös monenlaisia yleisötapahtumia, kuten vuosittain Kiuruvedellä järjestettävää Kiuruveden Iskelmäviikko -musiikkitapahtumaa vuodesta 1999 lähtien. == Perhetausta == Thomassonin aatelistaustainen isä oli sota-aikana majuri, joka oli mukana asekätkentätoiminnassa. Elämänuransa hän teki Mäntän Serlachiuksen tehtaan henkilöstö- ja liikennepäällikkönä. Perheen kolmas lapsi Klaus syntyi isän ollessa jo 50-vuotias. Isän jäätyä eläkkeelle Thomassonin perhe muutti Helsinkiin, jossa perheen äiti toimi Kokoomuksen eduskuntaryhmän toisena sihteerinä. == Lähteet == == Aiheesta muualla == * * * Kuolemantuomio kolmevuotiaana. Iltalehti 25.8.2008. Luokka:Suomalaiset näyttelijät Luokka:Suomalaiset imitaattorit Luokka:Vuonna 1952 syntyneet Luokka:Elävät henkilöt
Aube

Aube on Ranskan departementti numero 10. Se on nimetty Aube-joen mukaan. Departementti sijaitsee Koillis-Ranskassa, Champagne-Ardennen hallintoalueella. Departementti on pinta-alaltaan 6 004 neliökilometriä, ja vuonna 2005 siellä oli noin 298 000 asukasta. Auben pääkaupunki on Troyes. Aube on jaettu edelleen kolmeen arrondissementtiin, 33 kantoniin ja 433 kuntaan. Aube oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta Champagnen provinssia. Vuonna 1932 Turkin silloinen johtaja Kemal Atatürk vieraili Aubessa ja allekirjoitti maiden välistä ystävyyttä määrittelevän Auben sopimuksen. == Katso myös == * Luettelo Auben kunnista == Lähteet == == Aiheesta muualla == * Auben departementin kotisivut *
Kjerag

Kjerag on kallionkieleke Norjassa Lysevuonon etelälaidalla Rogalandin läänissä Forsandin kunnassa. Paikka on etenkin base-hyppääjien ja retkeilijöiden suosiossa oleva matkailukohde, sillä kielekkeeltä on tuhannen metrin pystysuora pudotus alas vuonon pintaan.http://www.lysefjordeninfo.no/en/ == Kjeragbolten == thumb|left|150px|Kjeragbolten Kielekkeen länsilaidalla sijaitsee Kjeragbolten, noin viiden kuutiometrin kokoinen pyöreähkö kivenlohkare, joka on kiilautunut kahden kallioseinämän väliin ja jolta on lähes tuhannen metrin pudotus alas. Kjeragboltenin koordinaatit ovat . == Kulkeminen ja aktiviteetit == Vaellusretki Kjeragille lyhintä tietä vie kävellen noin 2–3 tuntia yhteen suuntaan osin erittäin vaativassa maastossa (kokonaisnousua menosuuntaan on 995 m), alkaen Øygardstølenin ravintolan pysäköintipaikalta (sijainti , 635 m merenpinnasta). Edestakainen vaellusmatka kyseisestä pisteestä on noin 11 kilometriä muodostaen sopivan päivävaelluksen hyväkuntoiselle henkilölle. Stavangerin B.A.S.E.-kerhon tietojen mukaan vuosina 1994–2006 kielekkeeltä suoritettiin 20 853 base-hyppyä. Niissä tapahtui 82 onnettomuutta, joissa kuoli yhdeksän ihmistä.http://www.lysefjordeninfo.no/no/show.asp?page=goxpage00000025.html Kerran vuodessa juhannuksen tienoilla alueella järjestetään niin sanottu Heliboogie-tapahtuma, jossa muista ajankohdista poiketen base-hyppääjät voidaan kuljettaa kielekkeelle helikopterilla. Kesäkuussa 2007 nelipäiväisessä tapahtumassa suoritettiin 20 kansallisuutta edustaneen 100 hyppääjän voimin yhteensä ennätysmäiset 1 000 onnistunutta base-hyppyä. Kjeragboltenilla on suoritettu myös maailman korkeimmalla, 1 000 metrin korkeudessa, tapahtunut nuorallakävely (Christian Schau, 9. elokuuta 2006). ==Katso myös== *Preikestolen ==Lähteet== ==Aiheesta muualla== * Matkakertomus retkestä Kjeragille * Stavangerin base-hyppykerhon infoa base-hyppyihin Kjeragilta Luokka:Norjan vuoret Luokka:Forsand
Ilkka Moisio

Ilkka Moisio on suomalainen näyttelijä, joka on tullut tunnetuksi muun muassa Disneyn piirrettyjen ääninäyttelijänä. Hän on lainannut äänensä muun muassa Nalle Puh -tarinoiden Pöllölle sekä Miekka kivessä -elokuvan Archimedes- nimiselle pöllölle. Moisio on työskennellyt Golden Voice -yhtiössä, joka dubbasi animaatiosarjoja. Hän on yksi vuonna 1971 perustetun Vihdin Teatterin perustajajäsenistä, ja hän työskentelee samassa teatterissa edelleen. ==Filmografia== ===Elokuvat=== Vuosi Elokuva Rooli 1984 Päivää, herra Kivi kuulusteleva poliisi ===Televisiosarjat=== Vuosi Televisiosarjat Rooli 1984 Robotti von Rosenbergin tutkimukset 1990 Elämän rouva, rouva Glad meklari ; Dubbaukset ==Lähteet== ==Aiheesta muualla== * * Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Rich Arons

Rich C. Arons (s. 1958) on yhdysvaltalainen animaatio-ohjaaja, animaattori ja tuottaja. Hän tuli tunnetuksi ohjaamastaan animaatiosarjasta Bittipää vuonna 1995. Samasta sarjasta Arons voitti kaksi Daytime Emmy palkintoa. Sitä ennen hän sai kaksi Emmy-ehdokkuutta Tiny Toonsien Halloween erikoisjaksosta. ==Ura== Arons opiskeli ensimmäisen kerran piirtämistä New Yorkissa High School of Art & Designissa vuosina 1973–1976. Sittemmin hän siirtyi opiskelemaan Kalifornian Institute of the Artsiin vuosiksi 1977–1981. Opiskelun aikana Arons pääsi työskentelemään animaatioiden pariin vuonna 1978 ja oli erityisesti 1980-luvulla mukana eri Filmationin tuottamissa animaatioissa. 1990-luvulla hän pääsi menestyksen makuun työskennellessään Steven Spielbergin tuottamissa animaatioissa, kuten Tiny Toons, Animaaniset, Bittipää ja Toonsylvania. Arons palkittiin kahdesti Daytime Emmylla Bittipään ohjaamisesta. Sittemmin 2000-luvulla hän on työskennellyt Tom Tataranowiczin perustamassa Gang of Seven Animationissa. Arons oli muun muassa yhtiön myötä ohjaamassa jaksoja Prätkähiiriin vuonna 2006. == Filmografia == === Elokuvat === * BraveStarr: The Legend (1988) * Tiny Toons: Kesäloman raisut riemut (1992) * Casper's Haunted Christmas (2000) * Poika ja maski (2005) * The Life and Adventures of Santa Claus (2010) === Televisiosarjat === * He-Man (1983) * She-Ra: Mahdin prinsessa (1985) * BraveStarr (1987–1988) * Beany and Cecil (1988) * Tiny Toons (1990) * The Plucky Duck Show (1992) * Animaaniset (1993) * I'm Mad (1994) * Balto (1995) * Bittipää (1995–1997) * Lohikäärmeen merkki (2006) * Mikki Hiiren kerhotalo (2006) * Prätkähiiret (2006) ==Lähteet== ==Aiheesta muualla== * Virallinen kotisivu Luokka:Animaatio-ohjaajat Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Vuonna 1958 syntyneet Luokka:Elävät henkilöt
Ivan Martos

Ivan Petrovitš Martos (), (1754 lähellä Pultavaa – 17. huhtikuuta (J: 5. huhtikuuta) 1835 Pietari, Venäjän keisarikunta) oli venäläis-ukrainalainen kuvanveistäjä ja taiteen opettaja, joka oli herättämässä Venäjällä kiinnostusta uusklassistiseen kuvanveistoon. Hänen kuuluisimpia teoksiaan on Moskovan Punaisella torilla sijaitseva monumentti Mininille ja Požarskille. Helsingissä on hänen tekemänsä Aleksanteri I:n rintakuva. == Aiheesta muualla == Luokka:Venäläiset kuvanveistäjät Luokka:Ukrainalaiset kuvanveistäjät Luokka:Vuonna 1754 syntyneet Luokka:Vuonna 1835 kuolleet